נסיכות ניטרה

נסיכות ניטרה (בצ'כית -Nitranské knížectví גם Nitransko  בסלובקית:Nitrianske kniežatstvo) הייתה נסיכות סלאבית מערבית במאה התשיעית שהתמקמה בעיקר בשטח סלובקיה של ימינו ושבירתה הייתה העיר ניטרה.אחרי מדינתו של סאמו היא הייתה הישות המדינית הסלאבית העתיקה ביותר של אבות העם הסלובקי
בירת הנסיכות הייתה ניטרה. 
בתחילת המאה התשיעית שטח הנסיכות כללה כמעט את כל סלובקיה של ימינו (להוציא את זהוריה), חלק מרוטניה הקרפטית (טרנסקרפטיה) וחלק מצפון-מזרח הונגריה של ימינו. 
במאה התשיעית הייתה מכונה  גם ניטרבה" או ניטרביה לפי הדגם "מורבה" - מורביה

 היסטוריה 
ישות עמצאית או נחלה של הנסיכות המורבית (833-805)
נסיכות ניטרה קמה לא מאוחר יותר משלהי המאה השמינית, במקביל לנסיכות מורביה, ששכנה בדרומה של מורביה העכשווית ובאזור הספר המערבי של סלובקיה של ימינו. שתי הנסיכויות היו מעורבות בקרבות נגד האווארים בשטח הונגריה של ימינו. האווארים הובסו לבסוף על ידי הפרנקים בסביבות שנת 800.
נסיכות ניטרה כללה שטחים מהונגריה של ימינו וגם במערב רוטניה הטרנקרפטית שבאוקראינה של ימינו. (אם כי יש סבורים שהקצה המזרחי של סלובקיה ורוטניה הטרנסקרפטית נכללו בה מאוחר יותר, במהלך המאה התשיעית)
ב-828 הבישוף אדלרם מזלצבורג קידש בניטרה, בעיר הבירה של הנסיך פריבינה, את הכנסייה הנוצרית הראשונה של הסלאבים המערביים. לא ברור אם פריבינה  עצמו התנצר , היה קתרכורט  או נשאר פגאני, ואם בנה את הכנסייה רק עבור אשתו ומלוויה. הכנסייה הנוצרית בימי שלטונו נוהלה על ידי שליחי הארכידיוקסיה בזלצבורג שהייתה ביריבות עם דיוקסיית פסאו.. פריבינה בנה בניינים נוספים בניטרה, ובעמקי הוואך, האוראבה והספיש. הוא הצליח להחליש את השפעת הפרנקים במדינתו. 

על פי הפרשנות המסורתית, נסיכות ניטרה התקיימה באופן עצמאי עד 833, כאשר הנסיך מוימיר הראשון סיפח אותה לנסיכות מורביה וכך ייסד את מורביה הגדולה. לכאורה הוא ירש את פריבינה, שהיה נסיך ניטרה אולי מאז 825.  קיימת גם סברה לפיה פריבינה היה וסאל של מוימיר, וניטרה הייתה חלק ממדינת מורביה עוד קודם לכן. עם זאת, לדברי חוקרים אחרים, זוהי סברה חסרת בסיס.לדוגמה. לפי Dušan Třeštík  רעיון זה מופרך לחלוטין על ידי העובדה שלניטרה היה בישוף מארכידיוקסיית זלצבורג, בעוד שמורביה שויכה לדיוקסיית פסאו. על פי המציאות של התקופה, זה מוכיח שלניטרה הייתה עצמאות מוחלטת. רק לאחר כיבוש ניטרה על ידי הנסיך מוימיר ב-833 השתנה מצב זה וכמרים מדיוקסיית פסאו הגיעו לשרת גם בניטרה. 
preview|left|upright=0.8|נסיכות ניטרה (מס' 2) על מפת  מורביה הגדולה בימי שיאה|ממוזער

נסיכות ניטרה כחלק ממורביה הגדולה (906-833)
ב-833 סופחה הנסיכות אל הנסיכות המורבית שבראשות מוימיר הראשון שגירש את פריבינה מניטרה.  כעבור שנים אחדות הקים הקים פריבינה בדרום-מערב הונגריה של ימינו את נסיכות בלטון. 
סיפוחה של נסיכות ניטרה ב-833 יחד עם צירופם של טריטוריות נוספות במרכז אירופה היוו במאה התשיעית יסוד לדוכסות מורביה הגדולה שהגיעה למימדים של ממלכה או אימפריה.  
מלכתחילה שמרה נסיכות ניטרה על מידה של אוטונומיה והיוותה מעין נחלה בהנהגת נציגים צעירים יותר של בית מוימיר ששלט במורביה. 
השליט החזק ביותר של מורביה הגדולה, הדוכס סוואטופלוק הגדול, אשר כיהן כנסיך ניטרה החל מ-850 לפני שעלה לכס מורביה ב-871.
ב-870 נוהלה ניטרה באופן זמני על ידי המלך הפרנקי לודוויג הגרמני. 
ב-880 הוקמה בה הבישופות היחידה שפעלה אז במורביה, ובראשה הבישוף ויכינג. 
בסביבות שנת 900 שלט בניטרה הדוכס סוואטופלוק השני. הוא נאבק בנסיך מוימיר השני ששלט במורביה על ההגמוניה במורביה הגדולה, דבר שהחליש את הממלכה ולבסוף הוביל לחרבנה ב-907 על ידי הנוודים המדיארים שהגיעו מהמזרח.

נסיכות ניטרה כחלק ממדינות אחרות
150px|ממוזער|שמאל|הנסיך פריבינה , שליט ניטרה 
כמה שנים אחרי קרב ברטיסלבה ב-907 סופחה ניטרה למדינה ההונגרית שזה עתה קמה והפכה לנסיכות או דוכסות. ניטרה הועמדה ככל הנראה תחת שליטת הנסיך מיהאי וצאצאיו. 
ב-1030-1003 הייתה מסופחת לדוכסות פולין ובהמשך לממלכת פולין.
בשנים 1044-1030 הייתה נסיכות ניטרה חלק מנסיכות מורביה. כאשר כבש הנסיך המורבי ברטיסלב מידי ההונגרים חלק משטחי סלובקיה, הוא מינה את בן בריתו זובור כנסיך ניטרה. אחרי 1044 חזרה הנסיכות להיות חלק מהונגריה, הפעם ממלכת הונגריה.  
החל מ-1048 ההתמזגה עם חבל זהוריה השכנה.  
אחרי 1108 היא איבדה את מעמדה האוטונומי.

ראו גם
מורביה הגדולה
ניטרה 
פריבינה 
נסיכות בלטון

קישורים חיצוניים

מפת הנסיכויות ניטרה ומורביה ונסיכות בלטון

לקריאה נוספת
 Maddalena Betti,The Making of Christian Moravia (858-882): Papal Power and Political Reality. Leiden-Boston:   Brill 2013 
 Charles R.Bowlus, Franks, Moravians, and Magyars: The Struggle for the Middle Danube, 788-907. Philadelphia: University of Pennsylvania Press 1995.
 Eric Joseph Goldberg, Struggle for Empire: Kingship and Conflict under Louis the German, 817-876. Ithaca, NY: Cornell University Press 2006.
Martyn Rady The Middle Kingdoms  A New History of Central Europe Penguin Books, London 2024 
 Dušan Třeštík - Vznik Velké Moravy : Moravané, Čechové a střední Evropa v letech 791–871. Praha: Nakladatelství Lidové noviny, 2001. 384 s. .

הערות שוליים

קטגוריה:מדינות לשעבר באירופה
קטגוריה:סלובקיה: היסטוריה
קטגוריה:מורביה הגדולה
קטגוריה:צ'כיה: היסטוריה
קטגוריה:הונגריה: ימי הביניים